கேள்வி: வெண் மருது பற்றி விளக்கவும்.
பதில்: வெண் மருது, ஆற்று மருது, நீர் மருது, அல்லது வெள்ளை மருது[https://www.tamilvu.org/tdb/titles_cont/environmental/html/marutha_tree.htm மருத மரம், தமிழ் இணையக் கல்விக் களஞ்சியம்] (''Terminalia arjuna'') என்பது டெர்மினாலியா பேரினம் (உயிரியல்) சேர்ந்த ஒரு மரமாகும். இது பொதுவாக ஆங்கிலத்தில் ''arjuna'' அல்லது ''arjun tree'' என்று அழைக்கப்படுகிறது. இது பாரம்பரிய மருத்துவ தாவரமாகப் பயன்படுத்தப்படுகிறது. இதன் இலை, பழம், விதை, பட்டை ஆகியவை மருத்துவப் பயனுடையவை. திருவிடைமருதூர், திருஇடையாறு ஆகிய திருத்தலங்களில் மருதம் தலமரமாக விளங்குகின்றது.http://www.shaivam.org/sv/sv_marudham.htmதிருக்கோயில் மரங்களின் மருத்துவப் பயன்கள், சு. திருஞானம். பக்.45 வயலும் வயல் சார்ந்த நிலமான மருதம் (திணை) மரமாக வெண் மருது உள்ளது என அறிஞர்கள் சிலர் கருதுகின்றனர் சிலர் அது பூமருது என்றும் கருதுகின்றனர்.[https://www.hindutamil.in/news/supplements/uyir-moochi/1364610-lagerstroemia-speciosa-tree-explained.html சங்கம்பாடிய மருதம் எது?, ஆதி வள்ளியப்பன், இந்து தமிழ் திசை, 7 சூன் 2025] விளக்கம் வெண்மருது சுமார் 20-25 மீட்டர் உயரம் வரை வளரும். பக்கவேர்கள் திரண்ட தண்டையுடைய இந்த மரம் உச்சியில் ஒரு அகன்று விரிந்து இருக்கும். அதிலிருந்து கிளைகள் கீழ்நோக்கி தொங்கியபடி இருக்கும். இது நீள்மான கூம்புவடிவ இலைகளைக் கொண்டுள்ளது. இலைகளின் மேல் பச்சையாகவும் அடியில் பழுப்பு நிறத்திலும் இருக்கும். சாம்பல் நிற வழுவழுப்பான பட்டைகளையும் உடைய ஓங்கி வளரும் பெரிய இலையுதிர் மரமாகும். இதன் பட்டை சதைப்பற்றாக இருக்கும். இது மார்ச் மற்றும் சூன் மாதங்களுக்கு இடையில் ஈட்டிபோன்ற நீண்ட காம்பில் பசுமை கலந்த நிறிய வெள்ளை மலர்கள் பூக்கும். காய்கள் 2.5 முதல் 5 செ.மீ. அளவில் நட்சத்திர வடிவல் செப்டம்பர் மற்றும் நவம்பர் மாதங்களுக்கு இடையில் தோன்றும். இந்த மரம் எந்த பெரியதாக எந்த நோய்களாலோ அல்லது பூச்சிகளாலோ பாதிக்கப்படுவதில்லை, ஆனால் இது பாலிஸ்டிக்டஸ் அஃபினிஸ் காரணமாக ஃபிலாக்டினியா டெர்மினேல் மற்றும் அழுகல் நோயால் பாதிக்கப்படுகிறது.